**Пресс релиз**

Елбасымыздың «Рухани жаңғыру» бағдарламасы туралы бастамасына үн қосу – әрбір қазақтың, әрбір қазақстандықтың борышы деп ойлаймын. «Ел боламын десең, бесігіңді түзе» деп дана халқымыз айтқандай, болашағымыз балаларымызды ұлтын сүйер азамат етіп тәрбиелеу – бізге қойылған міндет. Осы орайда біздің балабақшамыздың ұжымы да өз үлестерін аямай келеді. Елбасымыз айтқандай, бабаларымыз аманаттап кеткен салт-дәстүрімізді бөбектердің бойына тамшылатып дарыта отырып, оларды өз Отанын сүюге, салт-дәстүрімізге құрметпен қарауға, үлкенді сыйлап, туған жеріне деген ыстық ықыластарын қалыптаруға жұмыстанып келеміз.

Рухани жаңғыру дегеніміздің өзі – өткенімізді жаңартып, болашақпен ұштастыру емес пе!? Мектепке дейінгі ұйымның негізгі міндеті – мектепке дейінгі балаларды тәрбиелеу мен оқыту. Жас ұрпақты адамгершілік қасиеттерге баулу – заманның талабы. Балалар өз ұлтының тілі мен мәдениетін бойына сіңіріп, бойларында салауатты өмір салтының қалыптасуына тәрбиешілер ата-анамен бірлесе отырып жұмыстанса ғана нәтиже бермек.

Басты мақсатымыз-Рухани жаңғыруды сипаттау және патриоттық сананы ынталандыратын ұлттық құндылықтарды жаңғырту. Балалардың бойында ұлттық ойындар арқылы ұлттық сана сезімді ояту, туған жеріне деген құрмет, сүйіспеншілік, мақтаныш сезімін ұялату, ұлттық рухты сіңіру. Ұлттық құндылықтарды бағалауды үйрету.





